PMIndiaData/PMIndiaSum huggingface dataset:
মন্ত্রীমন্দলনা ভারত অমসুং য়ুনাইতেদ আরব ইমিরেৎসকী মরক্তা রেল সেক্তরদা তেক্নিকেলগী ওইবা তেংবাং পীননবা য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রেল সেক্তরদা তেক্নিকেলগী ওইবা তেংবাং পীননবা ফেদরেল ত্রান্সপোর্ত ওথোরিতী- লেন্দ & মেরিতাইম ওফ য়ুনাইতেদ আরব ইমিরেৎসকা লোয়ননা খুৎয়েক পীনখিবা য়ানা চেরোল অদুদা অয়াবা পীখ্রে। য়ানা চেরোল অসি ইং ২০১৮গী ফেব্রুৱারী ১০দা খুৎয়েক পীনখিবনি। য়ানা চেরোল অসিনা মখাগী লমশিং অসিদা তেক্নিকেলগী ওইবা তেংবাং ফংহল্লগনি:- অ. এক্সিদেন্তশিংগী রেগুলেসন, সেফতী, অমসুং তেক্নিকেল ইনভেস্তিগেসন; আ. স্তেসন রিদিবেলপমেন্ত; ই. লোকোমোতিবশিং, কোছশিং অমদি ৱেগোনশিং; অমসুং ঈ. শরুক য়ামিন্নরিবশিংনা পুন্না শকখঙলবা অতোপ্পা মখলগী লম অমা হেক্তা। কান্নবশিং: য়ানা চেরোল অসিনা রেলৱে সেক্তরদা খ্বাইদগী নৌবা দিবেলপমেন্তশিং অমসুং নোলেজ সেয়ার তৌনবা ইন্দিয়ান রেলৱেজদা প্লেৎফোর্ম অমা পীরগনি। য়ানা চেরোল অসিনা ইনফোর্মেশন, এক্সপার্তকী মীফমশিং, সেমিনারশিং, তেক্নিকেল ভিজিৎশিং একচেঞ্জ তৌনবা অমসুং অপুনবা ওইনা য়ানরবা কোওপরেসন প্রোজেক্তশিং থবক্তা ওন্থোকপদা লাইথোকহল্লগনি। য়ুমফম: রেল মন্ত্রালয়না তোঙান তোঙানবা মপান লৈবাক্কী সরকারশিং অমসুং নেস্নেল রেলৱেশিংগা লোয়ননা রেল সেক্তরদা তেক্নিকেলগী ওইবা তেংবাং পীননবা য়ানা চেরোলশিং খুৎয়েক পীনরি। তেংবাং পীননবা খন্দোক্লবা লমশিংগী মনুংদা হাই স্পীদ কোরিদোর্স, হৌজিক লৈরিবা রুৎশিংদা স্পীদ হেঙ্গৎহনবা, ৱার্ল্দ ক্লাস স্তেসনশিং দিবেলপ তৌবা অমসুং রেল ইনফ্রাস্ত্রকচর মোর্দনাইজ তৌবা অসিনচিংবা য়াওরি।
পি.এম.না আশাদ পুর্নিমা – ধম্ম চক্র নুমিৎকী থৌরমদা পীখিবা পাউজেলগী ৱারোল

নমো বুদ্ধায়! নমো গুরুভ্যো! ইকাই খুম্নরবা রাস্ত্রপতি, অতৈ মীথুংলেনশিং, তিনবীরিবা পুম্নমক! ময়াম পুম্নমক্তা ধম্মচক্র প্রৱর্তন দিৱস অমসুং আশাদ পুর্নিমানা লাকপদা য়াইফ-পাউজেল পীজরি। ঙসি ঐখোয়না গুরু-পুর্নিমাসু পালন তৌরি অমদি নুমিৎ অসিদা ভগৱান বুদ্ধনা বুদ্ধত্ব ফংলবা মতুংদা মালেমদা মহাক্কী অহানবা ঞ্জান অদু পীখি। ঐখোয়গী লৈবাক্তা ঞ্জান লৈবা মফমদা পুর্নতা লৈ হায়না হায়নবা লৈ। অমসুং ধর্ম্ম শন্দোক্লিবা অদু বুদ্ধ মশামক ওইবা মতমদা মসিগী ৱাখল্লোন অসি মালেমগী য়াইফনবা ওইরকপা অসি মহৌশানি। কত্থোকপা অমসুং লাইনীংনা লুপ্লবা বুদ্ধনা ৱা ঙাংথোরকপা মতমদা শুপ্নগী ৱাহৈ খক্তা নত্তনা ধম্মচক্রবু হৌদোকখি। মরম অসিনা মতম অদুদা মহাক্না শুপ্নগী তুংইনবা মঙাদা তাকপী-তম্বীরম্মি অদুবু ঙসিদি মালেম পুম্বদা ৱাহৈশিং অদুবু তুংইন্নবা মীওই কয়া লৈরে, মদু বুদ্ধদা থাজবা থম্বা মীওইশিংনি। মরুপশিং, সারনাথতা ভগৱান বুদ্ধনা ঐখোয়দা পুন্সি চুপ্পগী, মপুং ফাবা ঞ্জানগী নিয়ম তাকপীখি। মহাক্না অৱাবগী মরমদা অমসুং মসি করম্না কোকহনবা ঙমগনি হায়বা তাকপীখি। ভগৱান বুদ্ধনা ঐখোয়দা অচুম্বা সুত্রা (লম্বেল) নিপান নত্ত্রগা পুন্সিগী লাইৱা নিপান পীবীরমখি। মখোয় অদুদি সম্মাদিৎথী, সম্মা-সঙ্কপ্পা, সম্মাৱাচা, সম্মা-কম্মন্তা, সম্মা –আজীৱা, সম্মা ৱায়ামা, সম্মাসতি অমসুং সম্মা-সমাধি অসিনি। ঐখোয়গী ৱাখল, ৱাঙাং অমসুং ফীরেপকী অমদি ঐখোয়গী খোঙথাং অমসুং হোৎনরিবা অসিগী মরক্তা করিগুম্বা শান্তি লৈরবদি ঐখোয়বু অৱাবদগী লাপ্না লৈহল্লি অমসুং নুংঙাইবা মাইকৈদা পুশিল্লি। মসিনা ঐখোয়বু নুংঙাইবা মতমদা মীয়ামগী য়াইফনবা থবক তৌনবগী ইনোৎ পীখি অমসুং অৱাবা মতমদা ঐখোয়দা থৌনা পীখি। মরুপশিং, ঙসি কোরোনাগী লাইচৎ অসিদা ভগৱান বুদ্ধ অসি ঐখোয়গীদমক হেন্না মরু ওইরক্লি। বুদ্ধনা তাকপীরম্বা লম্বেলদা চৎতুনা অচৌ-অচৌবা শিংনবা করম্না মায়োক্নবগে হায়বা অদু ভারতনা পাঙথোক্তুনা উৎখ্রে। বুদ্ধগী অচুম্বা ৱাখল্লোশিং অদুগা লোইননা ঙসি মালেমগী লৈবাকশিংনা অমনা অমগী মতেং পাংনদুনা, অমনা অমগী থৌনা ওইরি। হীরম অসিদা ইন্তর্নেস্নেল বুদ্ধিস্ত কনফেদরেসন্না লৌখৎলিবা ‘কিয়র ৱিথ প্রেয়র’গী থৌরাং অসি য়াম্না থাগৎনীংঙাই ওই। মরুপশিং ধম্মপরানা অসুম্না হায়বীরম্মি: ন হী ৱেরেন ৱেরানি, সম্মন্তীধ কুদাচনম। অৱেরেন চ সম্মন্তি, এস ধম্মো সনন্ততো।। হায়বদি, য়েক্নবনা য়েংক্নবগী পোলোই ওইরোই। মদুগী মহুৎ য়েক্নবা অসি নুংশিবা অমদি পুকচেল চাউবনা মাইথিবা পীবা ঙমগনি। অৱাবা তারবা মতমদা মালেম্না মহাক্না তাকপীরম্বশিংগী শক্তি অদু ফাউখি। বুদ্ধগী লৌশিং, মীওইবা খুন্নাইদা মসিনা পীখিবা এক্সপরিয়েন্স অসি খংলবা মতমদা মালেম্না মাই পাকপা অমসুং চাউখৎপগী অনৌবা পান্দোম লোম্বা ঙমহনগনি। য়াইফ-পাউজেল অসিগা লোইননা ময়াম পুম্বদা অমুক হন্না ঐহাক্না নুংঙাইবা ফোঙদোকচরি! হকচাং ফনা লৈসি অমসুং মীওইবা খুন্নাইগী থৌগল তৌখিসি! থাগৎচরি!
প্রধান মন্ত্রীনা ত্রিপুরাগী মীয়ামদা মখোয়গী স্তেতহুদ নুমীৎনা লাকপদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা ত্রিপুরাগী মীয়ামদা মখোয়গী স্তেতহুদ নুমীৎনা লাকপদা নুংঙাইবা ফোংদোকখ্রে। প্রধান মন্ত্রীনা হায়খি, “ত্রিপুরাগী মীয়ামদা স্তেতহুদ নুমীৎকী নুংঙাইবা ফোংদোকচরি। চহী অমা ফাদ্রিবা মতমগী মনুংদা রাজ্য অসি য়াম্না চাউখৎলে। মসিগী পোতেন্সিয়েল অমসুং মীয়ামগী এস্পিরেসন অদু রেকোর্দ ওইবা খোংথাং অমদা মপুং ফাহনবা অদু অশেংবা ওইহল্লে। মসিগী স্পিরিৎ অসি লাক্কদৌরিবা চহীশিংদা মখা তানা হেঙ্গৎপা ওইরসনু।”
প্রধান মন্ত্রীনা নই দিল্লীদা সেন্ত্রেল ইনফোর্মেশন কমিসনগী অনৌবা বিলদিং শঙ্গাখ্রে

প্রধান মন্ত্রী শ্রী নরেন্দ্র মোদীনা ঙসি নই দিল্লীদা সেন্ত্রেল ইনফোর্মেশন কমিসন (সি আই সি)গী অনৌবা বিলদিং শঙ্গাখ্রে। বিলদিং অসি পীখিবা মতম অদুগী মাংওইননা লোইশিল্লে হায়না মহাক্না ফোংদোকখি অমসুং শেম শাবদা শরুক য়াখিবা এজেন্সি পুম্নমকপু থাগৎপা ফোংদোকখি। এনভাইরনমেন্ত ফ্রেন্দলী গ্রিহা-IV রেতিং অসিনা ইনর্জী সেব তৌরগনি, অমসুং এনভাইরনমেন্ত য়োক্তুনা থম্বদা মতেং ওইরগনি হায়না মহাক্না হায়খি। অনৌবা বিলদিং অসিনা সি আই সিগী থবক থৌরমদা হেন্না ফবা কোওর্দিনেসন অমসুং ইন্তিগ্রেসন্দা মতেং ওইরগনি হায়না প্রধান মন্ত্রীনা ফোংদোকখি। সি আই সিগী মোবাইল এপ্লিকেসন হৌদোক্লদুনা প্রধান মন্ত্রীনা হায়খি মদুদি, মসিনা নাগরিকশিংবু অরাইবা মওংদা অপিলশিং ফাইল তৌবা ঙমহল্লগনি, অমসুং কমিসন্না খঙহল্লকপা ই-পাউশিং অরাইবা মওংদা ফংবা ঙম্লগনি। “এমপৱার্দ সিতিজন” অসি ঐখোয়গী দেমোক্রেসিগী খ্বাইদগী কনবা য়ুম্বীনি হায়না প্রধান মন্ত্রীনা হায়খি। হৌখিবা চহি মরিদগী কেন্দ্র সরকারনা তোঙান তোঙানবা পাম্বৈশিংগী খুত্থাংদা ই-পাও ফংহন্দুনা মীয়াম্বু পাঙ্গল হাপ্লি হায়না মহাক্না ফোংদোকখি। মোর্দন ইনফোর্মেশন হাইৱেগী য়ুম্বী মঙা অদু মহাক্না মশিং পনখি। অহানবা য়ুম্বী অসি ৱাহং হংবনি হায়না মহাক্না হায়খি। মসিগী মনুং চন্না মাইগোব সিতিজন এঙ্গেজমেন্ত প্লেতফোর্ম অদু মহাক্না পনখি। অনিশুবা য়ুম্বী অসিনা সজেসনশিং তাবনি। সরকার অসিনা সি পি জি আর এ এম এস নত্রগা সোসিএল মিদিয়াদগী ফংলিবা সজেসনশিং অথুবা মতমদা লৌশিল্লি হায়না মহাক্না হায়খি । অহুমশুবা য়ুম্বী অসিনা ইন্তরেক্সন্নি। মসিনা সরকার অমসুং নাগরিকশিংগী মরক্তা শম্নফম অমা শেম্লি। এক্তিবিতী অসিনা মরীশুবা য়ুম্বীনি। জি এস তি ইমপ্লিমেন্ত তৌবা মতম অদুদা ৱাকৎশিং অমসুং পাউতাকশিংদা এক্তিব ওইনা ফোল্লো অপ তৌখি হায়না প্রধান মন্ত্রীনা হায়খি। ইনফোর্মেশন অসিনা মঙাশুবা য়ুম্বীনি। সরকারনা পায়খৎলিবা থবক থৌরমশিংবু প্রজাশিংদা খঙহনবা অসি সরকারগী মথৌনি হায়না প্রধান মন্ত্রীনা হায়খি। রিয়েল-তাইম অপদেতেদ, ওনলাইন দাশবোর্দশিংগী খুত্থাংদা ইনফোর্মেশন ফংহন্নবা অনৌবা প্রেক্তিস অমা সরকার অসিনা হৌরে হায়না মহাক্না হায়খি। সৌভাগ্যা অমসুং উজালাগুম্বা স্কিমশিংগী প্রোগ্রেসকী ইনফোর্মেশন ফংহল্লে হায়না মহাক্না হায়খি। তোয়না হংলকপশিং অদুগী ইনফোর্মেশন অদু মরি লৈনবা দিপার্তমেন্ত অমসুং মন্ত্রালয়গী ৱেব পোর্তেলশিংদা অপলোদ তৌই হায়না প্রধান মন্ত্রীনা হায়খি। সিতিজন সর্বিসশিংগী ত্রান্সপরেন্সী অমসুং ক্বালিতী হেন্না ফগৎহন্নবা দিজিতেল তেক্নোলোজী শিজিন্নরে হায়না মহাক্না হায়খি। মমাং হপ্তাদা পাংথোকখিবা প্রগতিগী মীফম অমদা কেদর্নাথপু নৌনা শেমগৎ শাগৎপগী থবক থৌরমশিং দ্রোন কেমেরা অমগী খুত্থাংদা মোনিতর তৌবগী ৱাফম অদু মহাক্না পনখি। প্রগতিগী মীফমশিংনা লুপা কোতী লাখ ৯ হেনবগী মমল ওইবা প্রোজেক্তশিং খুমাং চাওশিলহনবদা মতেং ওইরে হায়না মহাক্না ফোংদোকখি। প্রধান মন্ত্রীনা দাইরেক্তোরেৎ জেনরেল ওফ সপ্লাইজ এন্দ দিস্পোজেল্স থিংজিনখিবগী খুদম অদু পীখি। গবর্নমেন্ত ই মার্কেৎ, নত্রগা জি ই এম প্লেতফোর্মগী খুত্থাংদা হৌজিক্তি পব্লিক প্রোক্যুরমেন্তশিং পাংথোক্লে হায়না মহাক্না হায়খি। গবর্নমেন্ত প্রোক্যুরমেন্তদা শেঞ্জা থুমজা মুত্থৎপা অমসুং ত্রান্সপরেন্সী পুরকপদা মসিনা মতেং ওইরে হায়না মহাক্না মখা তাখি। প্রজাশিংনা মখোয়গী রাইত অমসুং দ্যুতীশিং অদুগী মরমদা মমুৎ তানা খঙগদবনি হায়না মহাক্না ফোংদোকখি। “এক্তিং রাইত”কী মরুওইবা অদু প্রজাশিংদশু সি অই সিনা শন্দোক্না খঙহনবা য়াই হায়না মহাক্না হায়খি।
জস্তিস দলবীর ভন্দারীবু ইন্তর্নেস্নেল কোর্ত ওফ জস্তিসতা অমুক হন্না খল্লকপগীদমক প্রধানমন্ত্রীনা নুংঙাইবা ফোংদোকখ্রে

প্রধানমন্ত্রী শ্রী নরেন্দ্র মোদীনা জস্তিস দলবীর ভন্দারীবু ইন্তর্নেস্নেল কোর্ত ওফ জস্তিসতা অমুক হন্না খল্লকপগীদমক মফমদা নুংঙাইবা ফোংদোকখ্রে। প্রধানমন্ত্রীনা হায়খি মদুদি, “ঐহাক্না জস্তিস দলবীর ভন্দারীবু ইন্তর্নেস্নেল কোর্ত ওফ জস্তিসতা অমুক হন্না খল্লকপগীদমক নুংঙাইবা ফোংদোকচরি। মহাকপু অমুক হন্না খল্লকপা অসি ঐখোয়গী চাওথোকচনীংঙাই ওইবা মীকুপ্নি। মপান থৌরম পুবা মন্ত্রী শ্রীমতী সুষ্মা স্বরাজ অমসুং মপান থৌরমগী মন্ত্রালয় অমসুং দিপ্লোমেতিক মিসনশিংদা থবক তৌরিবা মখোয়গী তীম অপুনববু মখোয়গী চোকথবা লৈতনা হোৎনখিবশিং অদুগীদমক থাগৎপা ফোংদোকচরি, মদুনা মরম ওইদুনা ভারতপু আইসিজেদা অমুক হন্না খল্লকপা ঙমখিবনি। ঐখোয়না ভারতপু শৌগৎপীখিবা অমসুং থাজবা থম্বীখিবা য়ুএনজিএ লোইননা য়ুএনএসসিকী মীহুৎ পুম্নমক্কী মফমদা তৌবীমল খঙবা উৎচরি।”
প্রধান মন্ত্রী শ্রী নরেন্দ্র মোদী অমদি জপানগী প্রধান মন্ত্রী, ঐচ.ই. সুগা য়োশিহিদেগা লোইননা ফোন্দা ৱারী শাবা

প্রধান মন্ত্রী শ্রী নরেন্দ্র মোদীনা ঙসি জপানগী প্রধান মন্ত্রী হিস এক্সিলেন্সী সুগা য়োশিহিদেগা লোইননা ফোন্দা ৱারী শাখ্রে। নাকল অনিগী থাজনবা অমসুং সিয়রর্দ ভেল্যুশিংগী লুচিং মখাদা হৌখিবা চহি খরা অসিদা ভারত-জপান স্পেসিএল স্ত্রেতেজিক এন্দ গ্লোবেল পার্তনরশিপ অফবা মওংদা খোঙজেল য়াংনা চংশিনখিবদা লুচিংবা অনিনা অপেনবা ফোঙদোক্নখি। কোবিদ-১৯ লাইচৎ লৈজরবসু হৌখিবা চহিদা বাইলেতরেল এক্সচেঞ্জশিং তৌখিবা অদুবু মখোয়না থাগৎনখি। মখোয়না স্পেসিফাইদ স্কিল্দ ৱার্কর্স (এস.এস.দবল্যু.)গী মেমোরেন্দম ওফ কোওপরেসন হন্দক খুৎয়েক পীনখিবা অদুসু তরাম্না ওকখি অমদি অথুবদা ইমপ্লিমেন্তেসন তৌনবা আশা থমখি। প্রধান মন্ত্রী মোদীনা মুম্বাই অহমদাবাদ হায় স্পীদ রেল (এম.এ.ঐচ.এস.আর.) প্রোজেক্ত অসি ভারত-জপান বাইলেতরেল স্ত্রেতেজিক পার্তনরশিপকী তরু-তরুবা খুদম অমনি অমসুং মাই পাক্না ইমপ্লিমেন্ত তৌনবগী মহাক্না অঙম্বা হোৎনরি হায়না ফোঙদোকখি। লুচিংবা অনিনা নাকল অনিগী থাজনবা অসিগী রিজনেল অমসুং গ্লোবেলগী সমস্যাশিংগী মতাংদা ৱাখল্লোন ফোঙদোক্নখি অমসুং লৈবাক অনিগী মরক্তা লৈরিবা পার্তনরশিপ অসিনা অপুনবগী ওইবা শিংনবশিং কোকহনবদা মরু ওইবা থৌদাং অমা লৌবা য়াগনি। হীরম অসিদা মখোয়না অস্ত্রেলিয়া অমসুং য়ু.এস.গুম্বা ৱাখল মান্নবা লৈবাকশিংগা লোইননা ক্বাদ কনসল্তেসনশিংগী মওংদা থবক তৌমিন্নবনা কান্নবা পুরক্কনি অমসুং মসিগী কান্নরবা খন্ন-নৈনবশিং অসি মখা চত্থনবা য়ান্নখি। লৈবাক অনিগী মরক্তা লৈরিবা দিপ্লোমেতিক্কী ওইবা মরী থমখিবা অসি চহি ৭০শুবগী কুমওন ২০২২দা তাই হায়না লুচিংবা অনিনা ফোঙদোকখি অমসুং থৌরম অসি মতিক চাবা মওংদা পাঙথোক্নবা য়ান্নখি। প্রধান মন্ত্রীনা এন্যুএল বাইলেতরেল সম্মিৎকীদমক অথুদা প্রধান মন্ত্রী সুগানা ভারত্তা লাক্নবা বর্তন তৌখি।
পি.এম.না সোসিয়েল ৱার্কর অমসুং পদমা এৱার্দী শান্তি দেবি জিনা লৈখিদবগী নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শক্নাইরবা সোসিয়েল ৱার্কর অমসুং পদমা এৱার্দী, শ্রীমতি শান্তি দেবি জিনা লৈখিদবদা নুংঙাইতবা ফোংদোকখ্রে। প্রধান মন্ত্রীনা ত্বীত তৌরকখি: “শান্তি দেবি জিবু লাইরবা অমসুং তোল্ল-তারবশিংগী খোঞ্জেল ওইনা নিংশিংহৌরগনি। মআক্না মশাগী ওইজবা থাদোক্তুনা অৱা-অনা লৈতনবা অমসুং হেন্না ফবা অমসুং অচান-মীরান নাইদবা খুনাই অমা শেম্নবা হোৎনখি। মহাক্না লৈখিদবদা য়াম্না নুংঙাইতে। ঐগী ৱাখলনা মহাক্কী ইমুং –মনুং অমসুং মহাকপু নিংজবা কয়া অমগীদমক্তা খল্লি। ওম শান্তি। ”
২০২১গী সেপ্তেম্বর ২৬তা শন্দোক্কদৌরিবা মন কী বাতকীদমক মশা মশাগী ৱাখল্লোনশিং ফোদোরক্নবা প্রধান মন্ত্রীনা মীয়ামদগী কৌখ্রে

২০২১গী সেপ্তেম্বর ২৬, নোংমাইজিং নুমিৎতা শন্দোক্কদৌরিবা মন কী বাতকী ৮১শুবা ইপিসোদকীদমক মশা মশাগী ৱাখল্লোনশিং ফোদোরক্নবা প্রধান মন্ত্রীনা মীয়ামদগী কৌখ্রে৷ মন কী বাতকী ৱাখল্লোনশিং অদু নামো এপ, মাই গোভ নত্রগা ১৮০০-১১-৭৮০০দা অদোমগী মেসেজ অদু রেকোর্দ তৌদুনা থারকপা য়াগনি৷ ত্বিত অমদা, প্রধান মন্ত্রীনা হায়খি; "তাং ২৬তা শন্দোক্কদৌরিবা থা অসিগী #MannKiBaatকী ওইনা তোঙান তোঙানবা নুংঙাইরবা ইনপুতশিং ফংদুনা লাক্লি৷ অদোমগী ৱাখল্লোনশিং অদু নামো এপ, মাইগোভ নত্রগা ১৮০০-১১-৭৮০০দা অদোমগী মেসেজ অদু রেকোর্দ তৌদুনা থাবীকউ৷ https://t.co/OR3BUI1rK3"
প্রধান মন্ত্রীনা সিক্কিম, অরুনাচল প্রদেশ অমসুং ত্রিপুরাদা ইন্তিগ্রেতেদ কমান্দ অমসুং কন্ত্রোল সেন্তরশিংগী উরেপ-উয়ুং তমখ্রে

প্রধান মন্ত্রী শ্রী নরেন্দ্র মোদীনা ঙসি নই দিল্লীদগী ভিদিও কনফরেন্সকী থোংদা অৱাং নোংপোক্কী স্মার্ত সিতী মঙাদা ইন্তিগ্রেতেদ কমান্দ অমসুং কন্ত্রোল সেন্তরশিংগী উরেপ-উয়ুং তমখ্রে। প্রধান মন্ত্রীনা সিক্কিমগী নামচী অমসুং গেংতোক, অরুনাচল প্রদেশকী ইতানগর অমসুং পসিঘাৎ অমসুং ত্রিপুরাগী অগরতলাদা কমান্দ অমসুং কন্ত্রোল সেন্তরশিংগীদমক দিজিতেল ওইনা প্লেক মায়খুম হাংদোকখি।
জি.৭ সমিতকা ইরোইননা প্রধান মন্ত্রীনা ইন্দোনেসিয়াগী প্রেসিদেন্তকা উনবা

প্রধান মন্ত্রী, শ্রী নরেন্দ্র মোদীনা জর্মনীগী স্লোস এলমাউদা জি-৭ সমিতকা ইরোইননা ২০২২গী জুন ২৭তা ইন্দোনেসিয়াগী প্রেসিদেন্ত, ঐচ.ই. শ্রী জোকো ৱিদোদোগা উনখ্রে। প্রধান মন্ত্রীনা ইন্দোনেসিয়াগী হৌজিক-হৌজিক চত্থরিবা জি.-২০ প্রেসিদেন্সী অসিদা প্রেসিদেন্ত ৱিদোদোবু থাগৎপা ফোংদোকখি। ভারতকী লাক্কদৌরিবা জি.-১০ প্রেসিদেন্সী অসিদা খন্ন-নৈনখি। মখোয়না নাকল অনিমক্তা কান্নগদবা গওবল অমসুং রিজনেল ইশুশিংদা তাথোক-তাশিন তৌনখি।
প্রধান মন্ত্রীনা শ্রী সামস্থান গোকার্ন পার্তাগালি জীবোত্তাম মথকী ঐচ.ঐচ. শ্রীমাদ বিদ্যাধিরজ তীর্থ শ্রীপদ বাদের স্বামীজিনা লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শ্রী সামস্থান গোকার্ন পার্তাগালি জীবোত্তাম মথকী ঐচ.ঐচ. শ্রীমাদ বিদ্যাধিরজ তীর্থ শ্রীপদ বাদের স্বামীজিনা লৈখিদবদা অৱাবা ফোংদোকখ্রে। ত্বীত অমদা প্রধান মন্ত্রীনা হায়খি, “শ্রী সামস্থান গোকার্ন পার্তাগালি জীবোত্তাম মথকী ঐচ.ঐচ. শ্রীমাদ বিদ্যাধিরজ তীর্থ শ্রীপদ বাদের স্বামীজিনা লৈখিদবদা অসি নুঙাইতবা অমনি। মহাক্না সমাজকীদমক তৌখিবা থবকশিং মরুওইনা হকশেলগীদমক তৌখিবা থবকশিংনা মহাকপু নিংশিংদুনা লৈহৌরগনি। মশীং থীঙমদ্রবা মহাক্কী তুংইনবাশিংগী অৱাবদা শরুক য়াজরি। ওম শান্তি”।
প্রধান মন্ত্রীনা কোরোনা ভাইরস থেংনরিবা মখোয়শিং অদুদা তৌবিমল খংবা উৎপগীদমক প্রজাশিংবু থাগৎখ্রে

প্রধান মন্ত্রী শ্রী নরেন্দ্র মোদীনা ঙসি কোরোনা ভাইরসকী মায়োক্তা মকোকথোংনা লান্থেংনরিবা মখোয়শিংগী মফমদা তৌবিমল খংবা উৎপগীদমক প্রজাশিংবু থাগৎপা ফোংদোকখ্রে। ত্বিতরদা প্রধান মন্ত্রীনা হায়খি, “লৈবাক অসিনা কোরোনা ভাইরসকী মায়োক্তা মকোকথোংনা লান্থেংনরিবা মীপুম খুদিংমকপু থাগৎচরি। লৈবাক মীয়াম পুম্নমকপু হন্না-হন্না থাগৎচরি।” প্রধান মন্ত্রীনা মখা তাখি মদুদি থৌরম অসি কোবিদ-১৯গী অচৌবা অকিবগী মায়োক্তা শাংলবা লান অমদা জাতিগী মায় পাকপা হৌরকপনি। মহাক্না প্রজাশিংদা চপ মান্নবা ৱারেপ অমসুং থিংবা অসিগা লোয়ননা মখোয় মশামকপু সোসিয়েল দিস্তেন্সিগী প্রিন্সিপলবু পুন্সিন্দুনা থম্নবা তকশিনখি।
মালেমগী নর্সশিংগী নুমিত্তা মালেম অসিবু শাফনা থমবদা মখোয়না লৌরিবা মরুওইবা থৌদাংগীদমক নর্সশিংবু পি.এম.না থাগৎখ্রে

প্রধান মন্ত্রী, শ্রী নরেন্দ্র মোদীনা নর্সশিংবু মালেম অসি শাফনা থমবদা মখোয়না লৌরিবা মরুওইবা থৌদাংগীদমক মালেমগী নর্সশিংগী নুমিত্তা থাগৎপা ফোঙদোকখ্রে‍। প্রধান মন্ত্রীনা ত্বীত তৌরকখিবদা: “মালেম অসিবু শাফনা থমবদা নর্সশিংনা মরুওইবা থৌদাং অমা য়ারি‍। মখোয়গী কত্থোকপা অমসুং মিনুংসি ফিদম্নিংঙাইনি‍। মালেমগী নর্সশিংগী নুমিৎ অসি খ্বাইদগী খুদোংথিনিংঙাই ওইবা ফীভম ফাওবদা মখোয়না লৌরিবা শিংথানিংঙাই ওইরবা থৌদাংশিংগীদমক মখোয়গী মফমদা ঐখোয়গী তৌবিমল খঙবা অমুক হন্না উৎনবগী নুমিৎ অমনি‍।”
প্রধান মন্ত্রীনা জে.পি. মোরগান ইন্তর্নেস্নেল কাউন্সিলগী মেম্বরশিং উনখ্রে

ঙসি নই দিল্লীদা প্রধান মন্ত্রীনা জে.পি. মোরগান ইন্তর্নেস্নেল কাউন্সিলগী মেম্বরশিং উনখ্রে। ২০০৭গী মতুংদা ভারত্তা ইন্তর্নেস্নেল কাউন্সিলগী মীফম পাংথোকপা হন্দক্কী অসিনা অহানবনি। ইন্তর্নেস্নেল কাউন্সিল অসিদা ব্রিতিশকী হান্নগী প্রধান মন্ত্রী তোনী ব্লেয়র, ওস্ত্রেলিয়াগী হান্নগী প্রধান মন্ত্রী জোন হোৱার্দ, হান্নগী য়ু.এস. সেক্রেতরী ওফ স্তেত হেনরী কিসিঙ্গর অমসুং কন্দোলিজা রাইজ, হান্নগী দিফেন্স সেক্রেতরী রোবর্ত গেৎস, জেমী দিমোন (জে.পি. মোরগান চেস), রতন তাতা (তাতা গ্রুপ) অমসুং নেস্তলে, অলিবাবা, অলফা, ইবরদোলা, ক্রাফ হৈজগী মীহুৎশিং য়াওরি। ভারত্তা লাকপগীদমক তরাম্না ওকলদুনা, প্রধান মন্ত্রীনা ভারত অসি ২০২৪দা য়ু.এস. দোল্লর ত্রিল্লিয়ন ৫গী ইকোনোমী অমা লৈহন্নবা পান্দম থম্লিবা অদুগী মতাংদা খন্নখি। প্রধান মন্ত্রীনা হায়খি মহাক্কী সরকারনা পায়খৎলিবা মরুওইবা থৌশিলশিংগী মনুংদা মালেমগী থাক্কী ইনফ্রাস্ত্রকচরশিং শেমগৎপা অমসুং মমল হোংবা অনা-লায়েংগী থবকশিং ফগৎহনবা অমসুং অফবা মগুন লৈবা এজুকেসন ফংহনবা য়াওরি। সরকারগী থৌশিল শেম্বদা মীয়াম্বু শরুক য়াহনবা হায়বসি লেংদবা অমা ওইরি। মপান লৈবাক্কী থৌশিলগী মতাংদা, ভারতনা নক্নবা মরূপশিং অমসুং য়ুম্লোন্নবশিংগা লোয়ননা অফবা অমসুং মরম চাবা মালেমগী কাংলোন অমা লৈহন্নবা মখা তানা পুন্না থবক তৌমিন্নগনি হায়না প্রধান মন্ত্রীনা ফোংদোকখি।
প্রধান মন্ত্রীনা য়ু.কেগী নিংথৌ চার্লেস ৩গা তেলিফোন্দা ৱারি শানখ্রে

ঙসি প্রধান মন্ত্রী শ্রী নরেন্দ্র মোদীনা য়ু.কেগী নিংথৌ চার্লেস ৩গা তেলিফোন্দা ৱারি শানখ্রে। মহাক্না য়ু.কেগী নিংথৌ ওইরবা মতুংদা প্রধান মন্ত্রীগা ৱারি শানবা মসিনা অহানবনি অমসুং মাইপাক্না পান্নবা প্রধান মন্ত্রীনা নিংথৌগী মফমদা মহাক্কী য়াইফ-পাউজেল পীখি। ৱারি শানবা অদুদা ক্লাইমেত এক্সন, অকোয়বগী ফিবম ঙাক-শেনবা, ইনর্জি-ত্রান্সসিসনগী শেন থাদনবা অনৌবা পাম্বৈশিংগী য়াওনা নাকল অনিনা দরকার ওইবা হিরম কয়া খন্নখি। হায়রিবা ৱাফমশিং অদুদা নিংথৌনা থৱায় য়াওবগীদমক প্রধান মন্ত্রীনা থাগৎপা ফোঙদোকখি। ভারতনা জি-২০গী প্রসিদেন্ত ওইগদৌরিবগী মতাংদা অমসুং মীয়ামগী দিজিতেলগী পোৎ-চৈশিং শীজিন্নবগী মতাংদা প্রধান মন্ত্রীনা নিংথৌদা খঙহনখি। মিসন লাইফ-লাইফস্তাইল ফোর ইনভাইরোনমেন্তগী খুৎথাংদা অকোয়গী ফিবম শোকহন্দবা পুন্সি মহিংশিং য়োকখৎনবা ভারতনা হোৎনরিবশিংগী মতাংদসু প্রধান মন্ত্রীনা শন্দোক্না তাকখি। লুচিংবা অনিনা কম্মনৱেল্থ লৈবাকশিংগী মতাংদা অমসুং মসি কমদৌনা মখা তানা মপাঙ্গল কনখৎহনগদগে হায়বগী মতাংদা মখোয়গী ওইবা ৱাফমশিং ফোঙদোক্নখি। লৈবাক অনিমক্কী ‘অহিংবা থোঙ’ অমা ওইনা য়ু.কেদা ভারতমচাশিংনা লৌরিবা থৌদাং অমসুং নাকল অনিগী মরীশিং ফগৎহল্লিবা অসি লুচিংবশিংনা থাগৎখি।
ওক্তোবর ১৭তা পি.এম. কিসান সম্মান সম্মেলন পি.এম.না হৌদোক্কদৌরি

প্রধান মন্ত্রী শ্রী নরেন্দ্র মোদীনা নই দিল্লীদা লৈবা ইন্দিয়ন এগ্রিকলচরেল রীচর্ছ ইন্সতিত্যুত্তা ওক্তোবর ১১গী অয়ুক পুং ১১:৩০ তাবা মতমদা নুমিৎ নিনিগী চত্থগদবা “পি.এম. কিসান সম্মান সম্মেলন ২০২২” হৌদোক্কদৌরি‍। থৌরম অসিদা লৈবাক্কী মফম পুম্নমক্তগী লৌমী ১৩,৫০০ হেনবা অমসুং এগ্রি স্তার্তঅপ ১৫০০ রোম পুল্লগদৌরি‍। তোঙান তোঙানবা ইন্সতিত্যুৎশিংদগী লৌমী করোর অমা হেনবনা থৌরম অসিদা ভর্চুএল ওইনা শরুক য়াগদৌরি‍। মীফম অসিদা থিজিল্লোয়, খুজিন থৌরাং য়াৎপা মীওই অমদি অতৈ স্তেকহোল্দরশিংসু শরুক য়াগদৌরি‍। প্রধান মন্ত্রীনা কেমিকেল অমসুং ফর্তিলাইজর মন্ত্রালয়গী মখাদা প্রধান মন্ত্রী কিসান সম্রুধী কেন্দ্র (পি.এম.কে.এস.কে.) ৬০০ শঙ্গাগনি‍। স্কীম অসিগী মখাদা পি.এম.কে.এস.কে.শিংনা লৌমীশিংগী মখল মখেল কয়াগী মথৌ তাবশিং অমদি এগ্রী ইনপুৎশিং (হার, মরূ, মচাক মথুম) ফংহনগনি; লৌমীশিংগী মরক্তা এৱ্যারনেস পীগনি; তোঙান তোঙানবা লৈঙাক্কী স্কীমশিংগী মরমদা ঈ-পাউ ফংহনগনি অমদি ব্লোক/দিস্ত্রিক্ত থাক্কী আউৎলেৎশিংদা লৈরিবা রিতেলরশিংগী কেপাসিতী বিল্দিংগী থৌরম চাং নাইনা পাঙথোক্কনি‍। হারগী দুকান লাখ ৩.৩ হেনববু পি.এম.কে.এস.কে. ওন্থোক্নবা থৌরাং তৌরি‍। থৌরম অদুদা, প্রধান মন্ত্রীনা ভারত জন উর্বারক পরিয়োজনা – ৱন নেসন ৱন ফর্তিলাইজর হৌদোক্কনি‍। স্কীম অসিগী মখাদা, প্রধান মন্ত্রীনা, কম্পেনীশিংবু “ভারত” হায়বা ব্রান্দ মমিং অমখক্কী মখাদা হার পুথোকপদা মতেং ওইগদবা ভারত য়ুরিয়া বেগ হৌদোক্কনি‍। থৌরম অদুদা, লৌমীশিংগী য়াইফনবগীদমক প্রধান মন্ত্রীগী গী হন্বা লৈতবা খোঙফম উত্তুনা, প্রধান মন্ত্রীনা প্রধান মন্ত্রী কিসান সম্মান নিধী (পি.এম.-কিসান)গী মখাদা দাইরেক্ত বেনিফিৎ ত্রান্সফরগী খুত্থাঙদা লুপা করোর ১৬,০০০কী ১২শুবা ইন্সতোলমেন্তকী শেন্ফম থাদোক্কনি‍। স্কীম অসিগী মখাদা, কান্নবা ফংবা য়ারবা লৌমীগী ইমুংশিংদা চহিদা লুপা ৬০০০কী শেনফম লুপা ২০০০গী মান্নবা ইন্সতোলমেন্ত অহুম থোক্না পীরি‍। হৌজিক ফাওবদা কান্নবা ফংবা য়ারবা লৌমীগী ইমুংশিংনা পি.এম.-কিসানগী মখাদা লুপা করোর লাখ ২ হেনবগী শেনফম ফংখ্রে‍। প্রধান মন্ত্রীনা এগ্রি স্তার্তঅপ কনক্লেব অমসুং এগজিবিসনসু হৌদোক্কনি‍। স্তার্তঅপ ৩০০লোম্না প্রিসিজন ফার্মিং, লৌরোক মতুং অমসুং ভেল্যু এদ সোলুসন, এলাইদ এগ্রিকলচর, ৱেস্ত তু ৱেল্থ, অপীকপা লৌমীশিং মেকানাইজ তৌবা, সপ্লাই চেন মেনেজমেন্ত, এগ্রি-লোজিস্তিক অমদি অতৈ হীরমশিংগা মরী লৈনবা মখোয় মখোয়গী ইনোভেসনশিং উৎকনি‍। ফম্পাক অসিনা স্তার্তঅপশিংবু লৌমীশিং, এফ.পি.ও.শিং, এগ্রি-এক্সপর্তশিং, কোর্পোরেৎনচিংবশিংগা ৱারী ৱাতায় শানবগী খুদোংচাবা পীগনি‍। তেক্নিকেল সেসন্দা স্তার্তঅপশিংনা মখোয়না থেংনরকপশিং পাউদমদুনা অতোপ্পা স্তেকহোল্দরশিংগা ৱারী ৱাতায়শু শান্নগনি‍‍। থৌরম অদুদা, প্রধান মন্ত্রীনা হারগী ই-মেগাজিন অমা ওইরিবা ‘ইন্দিয়ন ইদ্জ’সু ফোঙগনি‍। মসিনা হারগী মতাঙদা অনৌবা ৱাফমশিং, মমলগী চৎলিবা মওং মতৌ, ফংবা-ফংদবা অমদি শীজিন্নবগী চাং, লৌমীশিংগী মায় পাকপগী ৱারী অমসুং অতৈ কয়া য়াওনা লমদমসিগী অমদি মালেমগী ওইরিবা হারগী ফীভমশিংগী মরমদা ঈ-পাউ ফংহনগনি‍।
প্রধান মন্ত্রী অমসুং ব্রাজিলগী রাস্ত্রপতিগী মরক্তা তেলেফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি ব্রাজিলগী রাস্ত্রপতি জায়র মেসিয়াস বোলসোনারোগা তেলেফোন্দা ৱারী শানখ্রে। লুচিংবা অনিমক্না কোবিদ-১৯ লাইচৎ শন্দোরকপনা মরম ওইদুনা মালেমগী ওইরক্লিবা ফিভমদা খন্ন-নৈনখি। প্রধান মন্ত্রীনা কোবিদ-১৯না মরম ওইদুনা ব্রাজিলদা লৈখিদ্রবশিংগীদমক অৱাবা ফোংদোকখি। মহাক্না হায়খি মদুদি মতম অসিদা ভারত মচা খুদিংমক্না থৌনিজরিবশিং ব্রাজিলগী মরূপ ওইরিবা মীওইশিংগা লোয়নরি। লুচিংবা অনিমক্না কোবিদ-১৯না থোকহল্লিবা অরুবা ক্রাইসিস হন্থহন্নবগীদমক নাকল অনিগী ওইবা লোয়ননা মল্তিলেতরেল ইন্সতিত্যুস্নেল ফ্রেমৱার্কতা ভারত অমসুং ব্রাজিলগী মরক্তা অচেৎপা তেংবাংগী মরুওইবদা অকনবা ৱাফম থমখি। পোস্ত-কোবিদ ৱার্ল্দগীদমক গ্লোবেলাইজেসনগী অনৌবা হ্যুমেন-সেন্ত্রিক কনসেপ্ত অমা শেম্বগী দরকার ওইবদা য়ানখি। প্রধান মন্ত্রীনা অরুবা পুংফম অসিদা ব্রাজিলগী রাস্ত্রপতিদা পীবা য়াবা তেংবা পুম্নমক পীনবা থাজবা পীখি। মখোয়গী ওফিসিয়েলশিংনা গ্লোবেল কোবিদ-১৯ ক্রাইসিসকা মরী লৈননা মখা তানা পাউ ফাওনবদা মখোয়না য়ানবা পুরকখি। চহি অসিদা ভারতকী ৭০শুবা রিপব্লিক নুমিৎ পালন্দা অথোইবা মীথুংলেন ওইনা ব্রাজিলগী রাস্ত্রপতিনা শরুক য়াখিবা অদু নীংশিংলদুনা প্রধান মন্ত্রীনা ভারত-ব্রাজিল মরূপ ওইবগী মরী হেন্না চেৎশিনবা হেঙ্গৎলকপদা নুংঙাইবা ফোংদোকখি। হৌখিবা চহিদা ব্রিক্সপু লুচিংখিবগীদমক মহাক্না ব্রাজিলবু থাগৎপা ফোংদোকখি।
পি.এম.না সি.আর.পি.এফ. পর্সনেলদা রাইজিং দেনা লাকপদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা সি.আর.পি.এফ. পর্নেসল পুম্নমক্তা অমসুং মখোয়গী ইমুং-মনুংগী মীওইশিংদা রাইজিং দেনা লাকপদা য়াইফ-পাউজেল পীখ্রে। প্রধান মন্ত্রীনা ত্বিত তৌখি; “রাইজিং দেনা লাকপদা @crpfindia পর্সনেল পুম্নমক অমসুং মখোয়গী ইমুং-মনুংগী মীওইশিংদা য়াইফ পাউজেল পীজরি। ফোর্স অসি মখোয়গী হনবা লৈত্রবা থৌনা অমসুং ফীদম্নফম ওইরবা সর্ভিসকীদমক মশক খঙনৈ। ঙাকশেলগী শীংনবশিং নত্ত্রগা মীওইবা জাতিগী ওইবা শীংনবশিং ময়োক্নবদা ওইরবসু সি.আর.পি.এফ.কী থৌদাং অসি শীংথানীংঙাই ওই।”
প্রধান মন্ত্রীনা রাজ্য সভাগী এম.পি., শ্রী রাজীব সাতবনা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা রাজ্য সভাগী এম.পি., শ্রী রাজীব সাতবজীনা লৈখিদবা থম্মোই শোক্না নুংঙাইতবা ফোঙদোকখ্রে। ত্বিৎ অমদা প্রধান মন্ত্রীনা হায়, “সংসত্তা ঐহাক্কী মরুপ ওইরম্বা শ্রী রাজিব সাতবজীনা লৈখিদবদা নুংঙাইদবা ফাওই। মহাক অসি মতিক-ময়াই লৈবা হৌরক্লিবা লুচিংবা অমা ওইরমখি। মহাক্কী ইমুং-মনুং, মরুপ-মপাংশিং অমসুং সপ্পোর্তরশিংগী অৱাবদা শরুক য়াজরি। ওম শান্তি।”
প্রধান মন্ত্রীনা ‘মন কী বাত ২.০’গী ১০শুবা তাঙ্ককতা ৱা ঙাংখ্রে

‘মন কী বাত ২.০’গী ১০শুবা তাঙ্ককতা ৱা ঙাংলদুনা প্রধান মন্ত্রী শ্রী নরেন্দ্র মোদীনা অকনবা ৱারেপ লৌখিবগীদমক ঙাকপীনবা হায়জখি, কোবিদ-১৯গী মায়োক্তা থেংনরিবা লানগীদম অকনবা ৱারেপ খরা লৌবা মথৌ তায় হায়না অমুক হন্না ফোংদোকখ্রে। মহাক্না হায়খি মদুদি ভারতকী মীয়াম্বু অশোই অঙাম য়াওহন্দনা থম্বা অসি মরু ওই অমদি থাজবা পীখি মদুদি অমত্তা ওইনা ভারতনা কোবিদ-১৯বু মায়থিবা পীগনি। মহাক্না চেকশিন ৱা হায়খি মদুদি লোকদাউন অসি ইশা অমসুং ইমুং মনুংবু কন্ননবগীদমক্তনি অদুগা আইসোলেসনগী চৎন-পথাপ ঙাক্তবা ঙাক্তবা মীওইশিং অদু অৱাবা তাগনি। ঙসি মন কী বাত্তা মহাক্কী ৱাখল্লোন শেয়ার তৌরদুনা প্রধান মন্ত্রীনা হায়খি মদুদি মী ময়াম অমনসু মখোয়বু মপান্দা থোকহন্দবগীদমক্তা শাউরমগনি খল্লি। ঐ ময়ামগী অৱাবা খংজৈ অদুবু ভারতকী মীয়াম কোতি ১৩০ অসিবু কোরোনাদগী ঙাকথোক্নবগীদমক্তদি খোংথাং অসি নত্রবদি পাম্বৈ শুকলৈ লৈতে। কোরোনাগী মায়োক্তা শোক্নরিবা লান অসি শিবা নত্রগা চংবনি। লান অসি ঐখোয়না ঙম্বা তাবনি অদুবু খোংথাং অসি লৌখৎত্রবদি ওইথোকপা ঙম্লোই। অদোম অমসুং অদোমগী ইমুংবু শোইদ ঙামদনা লৈহনবদুনি। অনাবা অমদি লাইচৎ অসি হৌরকপদা থিংহৌগদবনি হায়বা হায়নবা অদু ফোংদোক্লদুনা মহাক্না হায়খি মদুদি লাইনা অদুনা লুশিল্লক্লবা মতমদদি লাইয়েংবসি ৱাই। মহাক্না হায়খি মদুদি ঙসিদি মালেম পুম্বসি কোরোনা ভাইরসনা কোন্সিনখ্রে। প্রধান মন্ত্রীনা হায়খি, “মসিনা লাইরিক হৈরবশিং, সাইন্তিস্ত, লাইরবা ইনাক খুনবা, অশোনবা ইনাক খুনবা পুম্নমকপু শিংনরক্লি। মসিনা ঙমখৈ লম অমদি রিতু য়ুগ অমত্তা খায়দ্রি।” প্রধান মন্ত্রীনা মীওইবা জাতিদা ভাইরস অসিদগী ঙাকথোক্নবা অমত্তা ওইনা পুন্সিন্নবা হায়খি মরমদি ভাইরস অসিনা মীওইবা জাতিবু লোইশিন্নবগীদমক হোৎনরক্লি। মহাক্না প্রজাশিংদা লেমহৌরিবা নুমীৎশিং অসি পুক্নিং তপথনা ঙাইবীনবা অমদি চিংলিবা লক্ষমন রেখা অসি নান্থোক্তনবা হায়খি। প্রধান মন্ত্রীনা হায়ি মদুদি মীওই খরনা লোকদাউন থুগায়রি মরমদি মখোয়না ফিভম অসিবু লুনা লৌদে। মহাক্না মখোয়দা লোকদাউনগী রুল ঙাক্না চৎনবা অপীল তৌখি নত্রগদি কোরোনা ভাইরসতগী ঐখোয় ইশাবু ঙাকথোকপা লুগনি। মহাক্না হায়খি লাইনা চেন্দবা হায়বসি খ্বাইদগী লাইবক ফবা অমনি, মালেমদা খ্বাইদগী নুংঙাইবদি হকচাং ফবনি।
ক্লাস XII মহৈরোইশিংনা সি.বি.এস.ই. এগজামিনেসনশিং মাই পাক্লকপদা প্রধান মন্ত্রীনা থাগৎখ্রে

সি.বি.এস.ই. এগজামিনেসনশিং মাই পাক্লক্লিবা ক্লাস XII মহৈরোইশিং প্রধান মন্ত্রী শ্রী নরেন্দ্র মোদীনা থাগৎখ্রে৷ মখোয়শিং অসিবু নহা ওইরিবা মরুপশিংনি হায়না ফোংদোক্লদুনা, মখোয়শিং অসিবু মঙাল লৈবা, নুংঙাই-য়াইফবা অমসুং মতুং তারকপদা অফবতা ওইরক্নবা মহাক্নসু মঙ্গোল পীখি৷ ত্বিত সেরিস কয়া অমদা, প্রধান মন্ত্রী অসিনা অসুম্না ফোংদোকখি; "ক্লাস XII সি.বি.এস.ই. এগজামিনেসনশিং মাই পাক্লকখ্রবা ঐগী নহা ওইরিবা মরুপশিংদা থাগৎচরি৷ মঙাল লৈবা, নুংঙাই-য়াইফবা অমসুং মতুং তারকপদা অফবতা ওইরক্নবা মঙ্গোল পীরি৷ খরা কন্না হোৎনরমগদনি নত্রগা খরা হেন্না ফজবা তৌরমগদবনি হায়না খল্লিবা মীওইশিংগী ওইনদি, ঐনা অসুম্না হায়বা পাম্মী – নহাক্কী এক্সপরিয়েন্সতগী তম্মু অমসুং নহাক্কী কনফিদেন্স অদু লেংদনা থম্মু৷ মঙাল লৈবা অমসুং তুংগী খুদোংচাবা কয়া অমনা নহাকপু ঙাইরিবনি৷ নখোয় খুদিংমক তেলেন্তগী পৱারহাউস অমনি৷ মতম পুম্নমক্তা ঐনা মঙ্গোল পীরি৷ হন্দক চহিগী ক্লাস XII বোর্দশিংদা শরুক য়াখিবা বেতচ অসিনা মমাংগী মতমদা অমুক্তা থেংনখিদ্রিবা ফিভমশিংগী মখাদা পাংথোকখিবনি৷ হৌখিবা চহি অসিদা মহৈ-মশিংগী মালেমদা অহোংবা কয়া অমা লৈখি৷ অদুমওইনমক, নৌনা হোংলকখিবা ফিভম অসিদা মখোয়না চুংশিনখি অমসুং মখোয়গী খ্বাই ঙমজবি থাক অদু উৎখি৷ মখোয়গীদমক য়াম্না চাওথোকচৈ!"